ત્યારેજ પેલા બે યુવકો સંદિપ અને કિશન પોલીસ સ્ટેશનમાં ગભરાયેલા ચહેરે દાખલ થયા. તેને જોઈ પાટીલ જતો જતો બેસી ગયો. પેલા બે સીધા તેની પાસે આવ્યા કેમકે હાલ પોલીસ સ્ટેશનમાં બે કોન્સ્ટેબલ, એક રાઈટર અને પાટીલ સીવાય બીજું કોઈ હાજર નહોતુ. સર. હા બોલો તમારા માટે શું કરી શકું? પેલા તમે બેસી જાવ અને પછી કહો શું થયું, તમે આમ ગભરાયેલા કેમ છો? તે બંને બેસીને જે તેમણે ગઈકાલ રાત્રે જોયું હતું તે બધુ શબ્દે શબ્દ કહી દીધું. પાટીલ બે ઘડી માટે સ્તબ્ધ થઈ ગયો કારણ કે, જે જગ્યા વિશે આ કહી રહયાં છે ત્યાં બે ખૂન થઈ ચૂક્યા છે અને રીયા ગાયબ થઈ હતી. તે વિચારમાં પડી ગયો કે જરૂર આ બંને ઘટના એકબીજા સાથે જોડાયેલી હશે. તમે તે સ્ત્રીનો સ્કેચ બનાવવામાં મદદ કરી શકશો? હા, બિલકુલ એને અમે કેમ ભૂલી શકીએ તે કેટલી બધી ભયાનક હતી. ઓકે તો તમે બેસો હું હમણાં સ્કેચ આર્ટિસ્ટને બોલાવી લઉ છું. સ્કેચ બની ગયા બાદ તમારી પુરી વિગતો લખાવી જઈ શકો છો. પાટીલ ઘટના સ્થળે જવા નિકળી ગયો.